Die Bergrivier moet gerespekteer word | Netwerk24
Die Bergrivier moet gerespekteer word
Omtrent elke jaar gedurende die somer, en veral gedurende hittegolwe, berig die Paarl Post oor verdrinkings of fratsonge­­lukke rakende die Bergrivier.
In dié week se tragiese voorval het 'n tiener verdrink.
Haar storie is net een van vele en in elke berig is die boodskap duidelik: Om in die Bergrivier te swem, is streng verbode.
'n Paarl Post-joernalis het vroeër vandeesweek deur argiewe geblaai en in 'n uitgawe van 1997 'n berig gelees oor 'n verdrinking in die Bergrivier. Daar is selfs 'n gepaardgaande foto met 'n bordjie op wat swem verbied.
Die Paarl Post se kantoor raak ook bloedig warm en 'n private swembad is 'n luuksheid in vandag se sukkelende ekonomie en met die droogtetoestande, maar die Bergrivier vereis gesag.
Ouers moet hul kinders verbied om in die rivier te swem en volwassenes moet eienaarskap neem van hul eie veiligheid by die rivier.
Verder kom besoekers vanoor die Kaap, waar hulle swemstrande op hul voorstoepe het wat met menseredders toegerus is, die Paarl besoek.
Wetstoepassers maak die onwettigheid ook elke jaar duidelik, maar word selde gesien waar hulle enigiemand wegwys wat wil swem.